**Årsberetning 2022 sprang, Troms Rytterkrets**

**Stevner:**

Det var store forhåpninger knyttet til stevneessongen 2022, både med antall stevner og deltakermasse. Flere arrangører opplevde dessverre relativt lav deltakelse, noe som også har gitt seg til kjenne på landsbasis. Man reflekterer over om covid-19 pandemien har påvirket landets befolkning til lavere aktivitetsnivå, samtidig som endringer i folks privatøkonomi gjør at det er lavere reisevirksomhet

Det er i kretsen avholdt 34 stevner, fordelt på 8 klubber. Av disse er det:

Landsstevner: 0

Distriktsstevner: 11

Utvidede klubbstevner: 22

Interne klubbstevner: 3

Flere stevner har vært kombinerte stevner, hvor to stevnekategorier har vært avholdt samme helg.

Nytt av året var Regionsmesterskapet i sprangridning (RM-S). Dette er et mesterskap som skal erstatte Kretsmesterskapet. Gjennom år har man erfart at KM er et arrangement som samlet heller få ekvipasjer og en mulig grunn var at det ekskluderte mange ekvipasjer på grunn av alder hos rytter. Det er også kjent som et økonomisk dyrt stevne å bære for arrangørklubben.

TRYK presenterte RM-S i et forsøk på å stimulere til økt stevnedeltakelse, med mulighet for å delta i mesterskap basert på vanskelighetsgrad, uavhengig av alder. Harstad Ride og Kjøreklubb søkte om å få avholde dette stevnet ved det nye anlegget på Sæterbakken i Harstad, driftet av Mia Eggum. Beklageligvis ble dette stevnet avlyst på grunn av lav påmelding. Arrangør og rytterkretsen har tatt lærdom av dette og ser viktigheten av å promotere mesterskapet bedre neste år.

**Kretstreninger:**

Totalt ble det avholdt 13 kretstreninger, fordelt på fire klubber, Tromsø, Midt-Troms, Harstad og Skjomen. Dette er en økning fra 2021. Flere treninger har kvalifisert til mottak av kretsmidler, men manglende innsending av informasjon i etterkant gjør det mulig tilskudd faller bort.

**Funksjonærer:**

Kretsen har fått utdannet flg sprangrelaterte funksjonærer i 2022:

Sprangdommer 1: Stine Stangeland Haldorsen, 9000-byen og Kristina Schneider, Midt-Troms og omegn Hestesportsklubb. Kurset ble avholdt på Midtsommerstevnet v/Skånland Stall.

Sprangbanebygger 1: Tine Fjeld Nilsen, Skjomen

**Regional- og nasjonal deltakelse:**

Flere ekvipasjer fra Tromsø Ryttersportsklubb har benyttet sommeren til trening og stevnedeltakelse på sør- og østlandet. Disse har vært gode representanter for Nord Norge og Troms Rytterkrets og har flere gode resultater å vise til. Deriblant:

Vinner av Landsmesterskapet 110cm: Maja Elise Fjellheim W og «Elise 38».

Deltakendende i NM junior: Vega Mari Stigen/«Haloma», Emilie Eilertsen/«Cupido Z» og Bertine Lovise Skogly/«Bosco du Nevez».

Deltakende i INM junior: Bertine Lovise Skogly/«Bosco du Nevez» og Annika Jakobsen Hansen/«Ferdinand II»